
PATVIRTINTA





Jonavos rajono savivaldybės administracijos





direktoriaus 2018  m.  gruodžio  2   d.




įsakymu Nr. 13B-2
SOCIALINĖS PARAMOS SKYRIAUS VYRIAUSIOJO SPECIALISTO PAREIGYBĖS APRAŠYMAS

I SKYRIUS

 PAREIGYBĖS CHARAKTERISTIKA 
1. Socialinės paramos skyriaus vyriausiasis specialistas (toliau – vyriausiasis specialistas) yra karjeros valstybės tarnautojas. 
II SKYRIUS

PASKIRTIS  
2. Socialinės paramos skyriaus vyriausiojo specialisto pareigybė reikalinga vykdyti ir įgyvendinti Lietuvos Respublikos įstatymus, poįstatyminius aktus, Lietuvos Respublikos Vyriausybės nutarimus ir kitus teisės aktus socialinės paramos, socialinių paslaugų, išmokų vaikams ir tikslinių kompensacijų klausimais.

III SKYRIUS

VEIKLOS SRITIS

3. Šias pareigas einantis valstybės tarnautojas vykdo specialiosios veiklos srities - socialinės paramos ir socialinių paslaugų administravimo- funkcijas.
IV SKYRIUS

SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI
4. Valstybės tarnautojas, einantis šias pareigas, turi atitikti šiuos specialiuosius reikalavimus: 
4.1. Turėti aukštąjį universitetinį išsilavinimą.
4.2.  Turėti ne mažesnę kaip 1 metų darbo patirtį socialinės paramos srityje.
4.3.  Sklandžiai dėstyti mintis raštu ir žodžiu, išmanyti raštvedybos taisykles.
4.4.  Mokėti dirbti su kompiuterinėmis programomis MS Word, Excel, MS Outlook, Internet Explorer.
4.5. Gerai žinoti Lietuvos Respublikos civilinį kodeksą, Lietuvos Respublikos socialinių paslaugų įstatymą, Lietuvos Respublikos piniginės socialinės paramos nepasiturintiems gyventojams įstatymą, Lietuvos Respublikos išmokų vaikams įstatymą, Lietuvos Respublikos socialinės paramos mokiniams įstatymą, Lietuvos Respublikos tikslinių kompensacijų įstatymą, Lietuvos Respublikos paramos mirties atveju įstatymą, Lietuvos Respublikos Vyriausybės nutarimus, Lietuvos Respublikos socialinės apsaugos ir darbo ministro įsakymus, kitus teisės aktus, reglamentuojančius socialinės paramos bei socialinių paslaugų teikimą.
4.6. Sugebėti planuoti ir organizuoti savo veiklą, mokėti kaupti, sisteminti, apibendrinti informaciją, rengti išvadas bei teikti pasiūlymus. 
V SKYRIUS

ŠIAS PAREIGAS EINANČIO VALSTYBĖS TARNAUTOJO FUNKCIJOS
5. Šias pareigas einantis valstybės tarnautojas atlieka šias funkcijas:

5.1. Bendradarbiauja su kitomis valstybės ar savivaldybių institucijomis bei įstaigomis socialinių paslaugų ir socialinės paramos teikimo klausimais, siekiant įgyvendinti teisės aktus.
5.2. Siekiant užtikrinti Lietuvos Respublikos piniginės socialinės paramos nepasiturintiems gyventojams, Lietuvos Respublikos išmokų vaikams, Lietuvos Respublikos paramos mirties atveju, Lietuvos Respublikos socialinės paramos mokiniams, Lietuvos Respublikos tikslinių kompensacijų įstatymų ir kitų teisės aktų, reglamentuojančių socialinių išmokų įgyvendinimą:
5.2.1. priima iš asmenų prašymus dėl piniginės socialinės paramos, tikslinių kompensacijų, globos (rūpybos) išmokų, išmokų vaikams, vienkartinės kūdikio gimimo išmokos, išmokos mirties atveju skyrimo;
5.2.2. išduoda gyventojams, įstaigoms, įmonėms ar organizacijoms pažymas apie asmens gaunamas socialines išmokas, suteiktą piniginę socialinę paramą ir kt.;

5.2.3. konsultuoja piniginės socialinės paramos, paramos mokiniams, išmokų vaikams skyrimo klausimais.

5.3. Atlieka asmenų, siekiančių gyventi, gyvenančių globos įstaigose, finansinių galimybių vertinimą, ruošia sprendimus dėl socialinių paslaugų asmeniui (šeimai) skyrimo, ruošia asmens (šeimos) mokėjimo už paslaugas pažymas, sudaro sutartis ir papildomus susitarimus dėl ilgalaikės (trumpalaikės) socialinės globos paslaugos teikimo, siekiant užtikrinti socialinių paslaugų teikimą.
5.4. Paruošia sutartis ir papildomus susitarimus dėl ilgalaikės (trumpalaikės) socialinės globos teikimo vaikams, kuriems nustatyta globa (rūpyba) ir globėjais paskirti globos namai.

5.5. Kontroliuoja apmokėjimą už ilgalaikės (trumpalaikės), dienos socialinės globos teikimą ir pateikia duomenis informacinėje sistemoje SPIS. 

5.6. Bendradarbiauja su rajono Socialinių paslaugų centru, organizuojant asmenų apgyvendinimą globos įstaigose.

5.7. Ruošia rajono tarybos sprendimų ir administracijos direktoriaus įsakymų projektus skyriaus kompetencijos klausimais.

5.8. Sudaro bylas pagal Dokumentų tvarkymo ir apskaitos taisyklių reikalavimus ir pateikia juos darbuotojui, atsakingam už archyvinių bylų perdavimą į savivaldybės archyvą. 
5.9. Surašo buities ir gyvenimo sąlygų patikrinimo aktą, siekiant įvertinti asmens (šeimos) gyvenimo sąlygas.

5.10. Tvarko ir surenka reikalingus dokumentus dėl asmens gebėjimo pasirūpinti savimi ir priimti kasdienius sprendimus nustatymo, globos ir rūpybos skyrimo klausimais, siekiant įgyvendinti Lietuvos Respublikos Civilinio kodekso nuostatas globos ir rūpybos srityje. 

5.11. Teikia teismams pareiškimus, išvadas, ieškinius bei atsiliepimus, siekiant įgyvendinti Lietuvos Respublikos Civilinio kodekso nuostatas.
5.12. Konsultuoja gyventojus socialinių paslaugų teikimo klausimais.

5.13. Registruoja duomenis apie suteiktas paslaugas bei paskirtą ir suteiktą socialinę paramą, išmokas socialinės paramos informacinėje sistemoje (SPIS). 

5.14. Koordinuoja nestacionarių ir stacionarių socialinių paslaugų teikimą Jonavos rajone, siekiant gerinti socialinių paslaugų kokybę.  

5.15 Dalyvauja savivaldybės komisijų, darbo grupių veikloje, siekiant savivaldybės administracijos tikslų įgyvendinimo.

5.16. Vykdo kitus nenuolatinio pobūdžio skyriaus vedėjo (-os) pavedimus, kad būtų pasiekti savivaldybės strateginiai tikslai.

VI SYRIUS 
ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus skyriaus vedėjui (-ai).

______________________________________________

Susipažinau
_______________
(Parašas)

_______________

(Vardas pavardė)

_______________

(Data)

